《筠溪八景诗·笔架文峰》
宋代·陈著

巧夺西湖五姥峰，架中时见挂长虹。
近联霞彩笺呈锦，遥对岩牙笔露踪。
翰墨云烟来璧水，丹青桃李出花丛。
恩承斗柄回春律，待诏东封陟泰嵷。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。